Patxi Huarte Zaldieroa. Kazetari eta marrazkilaria 



"Kazetari militanteak 
izan behar dugu" 

Txoko tabernan elkartu gara Patxi Huarte Zaldieroa eta biok. Ez gaude Gohi tabernan 
eta ni ez naiz Juan Kruz Lakasta, bere "sozioa" eta "fazeta guztietan miresgarri" duen 
laguna. Kafearen bueltan eta irri batzuk tarteko, bere buruaz eta bere zinten ingu- 
ruan solasean ibili gara. Gaur Zaldieroa gertutik ezagutuko dugu. 



Iker Tubia 



Prentsa idatziko 
Argia saria irabazi 
zuen Huartek 
2009an. Beraz, 
marrazkilari ez ezik 
kazetaria ere badela 
esan daiteke, egunero 
zinten bidez informa- 
tzeko ardura baitu. 
Berak ere halaxe uste 
du. 

Nire asmoa kazetaritza 
egitea zen, baina laster 
ikusi nuen nik Opusen ez 
nuela lekurik, asko 
sufrituko nuela. Beraz 
unibertsitatera joan ordez 
irrati batean sartu nintzen 
eta gero aldizkari batean, 
beste irrati batean, 
egunkarian... Ni kazetari 
sentitzen naiz eta 




kazetaritza oso ofizio ona 
dela uste dut. Gainera, 
teknologia berriekin Ian 
militantea egin behar 
dugula uste dut: 
informazioa sarean jarri 
eta kazetari militanteak 
izan behar dugu. 

Kazetari eta marraz- 
kilari, bi ofizioak uztartu 
egiten ditu Zaldieroak. 
Hala ere, zaila egiten da 
pentsatzea nolakoa den 
marrazkilari baten 
bizitza. Berak azaldu 
duenez bere lanak ez du 
ordutegi finkorik, baina 
emaitzak merezi du. 

Marrazkilari huts batek 
ofizina lana egin dezake: 
goizeko zortzitan sartu, 
lanean hasi eta Ian ordua 
amaitzean atera. Baina 
marrazkilariaz a parte 
narratzailea ere baldin 
bazara, gidoiak zuk egiten 
badituzu zailagoa da. Niri 



behintzat goizeko 
zortzietan ez zaizkit gauzak 
bururatzen eta hortxe egon 



naiteke 
hamaiketan 
irakurtzen eta 
horretatik tiraka 
zer aterako dut. 



gaueko 
zerbait 
historia 
zer edo 



Unibertsitatera joan 
ordez irrati batean 
sartu nintzen 

Marrazkien mundura 
jaustea ekidin ezina da 
Huarterekin mintza- 
tzean, bere Ian tresna 
baita. Elkarrizketa hau 
idatzia izanik, bere 
karikatura hitzez 
egiteko gonbita luzatu 
diogu. Hiru eszena- 
tokitan marraztu du 
bere burua. 

Nire burua taberna batean 
marraztuko nuke, periodiko 
bat irakurtzen eta kana bat 
hartzen. Beste marrazki 



bat izan daiteke azokan 
erosketak egin ondoren 
bizikletarekin etxera 
bueltatzen. Eta beste bat 
ordenagailu aurrean eta 
katua ondoan. 

Bizimodu lasaia 
darabilela ez dago 
dudarik. Berak 
"oinezkoena" eta 
"etxezuloan sartua" 
dela dio. Baina marrazki 
bat egiteko 
diogu: 1966. 
jaio zenetik 
gaur arte 
bilduko 



zailago 
eskatu 
urtetik, 
alegia, 
bizitakoak 
dituena. 



Jarautako adokinatua 
marraztu beharko nuke, 
orain asfaltopean dagoena. 
Askotan Jarauta kaletik 
noala, bertatik atera ez 
naizen sentsazioa dut. Nire 
aitonaren eta nire aitaren 
etxean bizi naiz eta ni naiz 
ondorengoa. Etxean 



Zaldieroaren autoerretratua. ZALDIEROA 



Friki euskalduna 

Patxi Huarte pertsonaia lasaia da, kafearen bueltan zein kana aitzinean taberna 
giroa gustuko duen kazetari eta marrazkilaria. Patxadaz mintzatzen da eta hu- 
more ukitua ez du etxean uzten. Fantasia eta fikzioa maite ditu, seguruenik 
horregatik dio "frikia" dela. Tabernaz gain, katuarekin etxean egotea ere atse- 
gin du. Profesional ona dugu Zaldieroa, zintetan argia eta zorrotza, baina sarri 
ez berak nahiko lukeen adina. 

Euskara galdu eta berreskuraturiko euskaldun berri honek hamaika ikusi eta 
kontatu ditu. Bada, hala ere, miresten duen kontu bat: ergatiboa. Beti "grazia" 
egin diola esaten du eta gure hizkuntzaren "marka" izan beharko lukeela de- 
fendatzen du. Euskalduna eta euskaltzalea da Zaldieroa, etorkizunari 
itxaropentsu so egiten dion arren, hizkuntzak bizi duen egoera latzak mintzen 
du. La pelota basquaren etorkizuna ere berdez tintaturik ikusten du: "ezker 
abertzaleak ildoa ez badu aldatuko inondik inora, irabaziko dugula uste dut". 



txikitako argazki bat dut 
eta hor Jarautako adokinak 
daude. 

Berriako irakurleek aski 
ongi ezagutzen dituzte 
Zaldieroaren 
karikaturak, izan ere, 
sarri agertzen da bere 
zintetan margoturik; 
"geroz eta gehiago" 
bere esanetan. Ez da 
nartzisista, ez du bere 
burua guziaren gainetik 
maite. Zazpi urtez Ian 
bera egitearen ondorio 
da bere karikaturak 
zintetan agertzea. 

Nik uste dut bolada bat 
dela. Hasi nintzenean 
beldurturik nengoen, ez 
nekien zertaz hitz egin. 
Baina orain erosoago eta 
erlaxatuago nago izan ere 
nire ikuspuntu pertsonala, 
nire iritzi pertsonala eta 
nire mundua baita. 
Pertsonaia asko eta asko 
alboratu eta ni neu 
ateratzen naiz iritzia 
ematen edo fantaseatzen. 
Zazpi urte pasatu dira 
jadanik eta nik behintzat ez 
dakit beti gauza bera 
egiten. 

Patxi Huarteren zintek 
De Rerum Natura 
izenburua daramate, 
idazle klasiko baten 
poema bildumaren izen 
bera. Hark naturako 
gauza guztiez hitz egin 
nahi zuen, gure 
marrazkilariak bezala. 
Izen hori jartzeko 
arrazoiak berak azaldu 
dizkigu. 

Proposatu zidaten egunero 
marraztea eta nik ezetz 
esan nien, ez bainuen nire 
burua ikusten egunero 
pertsonaia bat 
mantentzen. Ez nekien 
zeren inguruan marraztu. 
Orduan esan zidaten ez 
zela pertsonaia bat egin 
beharrik eta esaldi hori 
oroitu nuen, beti oso 
gustuko izan dudana. Hitz 
egin dezakegu gauzen 



edozein gauzez, edozein 
erroez, edozein kausaz. 
Beraz, De Rerum Natura. 

Mundutxoak eta 
bertako pertsonaiak 
sortzea erabaki zuen. 
Berari edozertaz 
mintzatzeko aukera 
ematen zion bitartean, 
irakurleari bide ematen 
zion zintaren gaia aise 
identifikatzeko. 
Emaitzarekin "oso 
gustura" dago, jendeak 
bere lanarekiko "jarrera 
oso ona" izan duelakoz. 
Aurkako kritikak, berriz, 
gutxi. 

Oso kritika gutxi izan ditut. 
Baina herri honetan ez 
baduzu baten aide egiten 
ehuneko ehunean beti 
egonen da norbait 
"besteena" izatea 
leporatuko dizuna. 

Arestian esan dugu bere 
burua hainbatetan 
marrazten duela. Bere 
pertsonaiarik gogo- 
koena Euskal Michael 
Moore da: bera 
kazetaritza lanetan. 
"Adibidez, Rubalcabari 
prentsaurrekoan eginen 
nizkiokeen galderak 
azaltzen ditut". Euskal 
Talibana ere bera da. 

Euskal Talibana existitzen 
da nik aldarte talibana 
dudalakoz. Egia da nahiko 
fanatikoa 
naizela 
eta 
n i re 



adiskideek ongi dakite, 
batzuetan errieta egiten 
baitiet. Esaterako 
gaztelerara pasatzen 
direnean edo hitz bat 
euskaraz bilatu beharrean 
segituan erdarara jotzen 
dutenean. 

Euskararekin aldarte 
talibana dut 

Interneten indar bat 
dugu, pozik egoteko 
moduan gaude 

Euskarak Nafarroan bizi 
duen egoeraz ere 
mintzatu zaigu Euskal 
Talibana. "Aide ezkor 
asko" ikusten dituen 
arren, euskaltzaleak 
"miretsi" egiten ditu 
oraindik duten 
indarrarengatik. 

Interneten gaudenok 
kontziente gara bertan 
indar bat badugula eta 
euskaraz aritu zaitezke 
milaka jenderekin. 
Informatu, iritzia eman, 
konpartitu, ... dena 
euskaraz. Hori 2011an 
egitea miraria da. Adibidez, 
Euskalakari kontzeptua oso 
ona izan da, baita kanpaina 
ere. Hor ikus daiteke 
aurrera goazela: sormena 
dugu, kontzeptuak argi 
ditugu, jende konpetentea 



dugu, jende asko dago, ... 
pozik egoteko moduan 
gaude. 

Baina ifrentzua da oso 
egoera txarrean gaudela. 
Esaterako Nafarroa erdian 
debekatuta dago 
euskarazko hezkuntza. Hori 
terriblea da. Aide txarrari 
aurre egiteko ez dugu 
behar beste indar, ondorioz 
oraindik ere oso txikituak 
eta erreprimituak gaude. 

Euskararen aide 
txarraren, Zaldieroak 
aipaturiko "errepresio" 
horren gibelean 
Nafarroako Katebegi 
Galduak ditugu, 
zintetan sarri ikus 
ditzakegun 
pertsonaiatxo gaiztoak. 
Honela definitu dizkigu. 

Galdurik daude, burutik 
galduak. Beti esaten dute 
hominidoetan katebegi 
galdu bat dagoela, 
tximinotik oso gertu 
dagoena. Nik esaten dut 
ez daudela galduak; 
hemen daude eta 
nafarrak dira. Bestalde, 
hain gaiztoak marrazten 
ditut ezen behin Asisko 
Urmenetak esan baitzidan 
nire pertsonaiak gustuko 
bazituen ere, katebegi 
galduak ez zituela jasaten 
errealistegiak zirelako. 




Napoleon Lopez aginduak ematen. 

ZALDIEROA 



